पाएं अपने शहर की ताज़ा ख़बरें और फ्री ई-पेपरडाउनलोड करें
मैं लगभग सवा साल से प्री-कोविड वार्ड में सेवाएं दे रहा हूं, बदले हुए वायरस की दूसरी और खतरनाक लहर में इस बार मैं खुद पॉजिटिव हो गया, पिताजी भी पॉजिटिव हो गए। जब घर के स्तंभ ही कोविड पॉजिटिव हो जाएं, तो घर कौन संभालेगा।
फिर साहस जुटाया स्वयं को पुनः डॉक्टर की मानसिकता में ढाला और आइसोलेशन में ही घर को अस्पताल बना लिया। पिताजी को पूरे प्रोटोकॉल का अनुसार उपचार दिया, स्वयं भी लिया। आज हम दोनों स्वस्थ हैं।
हमें कोविड हुआ, लेकिन उसने हमारे फेफड़ों को नुकसान नहीं पहुंचाया, हमें ऑक्सीजन की जरूरत नहीं पड़ी, इसका सारा श्रेय कोविड वैक्सीनेशन को ही जाता है। हम दोनों ही वैक्सीनेटेड थे।इस बीमारी को समय पर पहचानना, एक एक दिन के लक्षणों को पहचान कर उसको गंभीरता की ओर जाने से रोकना और उसके लिए उचित परामर्श सही समय पर लेना अति आवश्यक है।
मैं एक चिकित्सक हूं, कई बार इस भयावह बीमारी के कुछ मरीजों को संपूर्ण इलाज के बाद भी खो देने का दुख, सैकड़ों मरीजों को स्वस्थ करने की खुशी पर भारी पड़ता दिखता है। इन सब से परे जाकर अपने कर्तव्य को पूरी ईमानदारी से निभाना और इस राष्ट्रीय संकट की घड़ी में बस अपने काम को अंजाम देना ही अब जुनून है।-डॉ. विशाल शुक्ला, नाक कान गला रोग विशेषज्ञ, जिला अस्पताल दमोह
कलेक्टर पहुंचे कोविड केयर सेंटर, मरीजों का हाल जाना
बटियागढ़|बटियागढ़ शासकीय महाविद्यालय में बने कोविड सेंटर का जायजा लेने शनिवार को कलेक्टर तरुण राठी मौके पर पहुंचे। जहां पर उन्होंने जनसहयोग से बनाए गए सेंटर की तारीफ की और वहां पर मरीजों से मिलकर उनका हालचाल पूछा। साथ ही ऑक्सीजन की व्यवस्था और मरीजों को मिलने वाले खाने की जानकारी ली।
उन्होंने कहा कि हर जगह पर ऐसे ही लोगों को आगे आकर ऐसी आपदा के समय पर लोगों की मदद करना चाहिए। उन्होंने एमएच क्लब और मेडिकल स्टाफ को बधाई देते हुए कहा कि आप लोगों की इस प्रकार की मेहनत और लगन से ही हम इस महामारी को हरा सकते हैं।
निरीक्षण के दौरान जनपद पंचायत के सीईओ आरके चौबे, बीएमओ डाॅ. आरआर बागरी, थाना प्रभारी वीरेंद्र बहादुर सिंह, पंचायत सचिव हुकम सेन सहित क्लब के सदस्य और अस्पताल स्टॉफ मौजूद रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn